62024TO0257(02)_INF
Üldkohtu (esimene koda) 11. novembri 2024. aasta kohtumäärus –Mazepin vs. nõukogu
(kohtuasi T-257/24)
Ühine välis- ja julgeolekupoliitika – Piiravad meetmed seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega – Rahaliste vahendite külmutamine – Isikute, üksuste ja asutuste loetelu, kelle suhtes kohaldatakse rahaliste vahendite ja majandusressursside külmutamist – Hageja nime jätmine loeteludesse – Mõiste „seotus“ – Otsuse 2014/145/ÜVJP artikli 2 lõike 1 lõpuosa – Mõiste „kasu saamine“ – Otsuse 2014/145 artikli 2 lõike 1 punkt g – Määruse (EL) nr 269/2014 artikli 3 lõike 1 punkt g – Hindamisviga
1.
Euroopa Liit – Institutsioonide aktide seaduslikkuse kohtulik kontroll – Piiravad meetmed seoses olukorraga Ukrainas – Kontrolli ulatus – Tõend meetme põhjendatuse kohta – Liidu pädeva organi kohustus vaidlustamise korral tõendada puudutatud isikute ja üksuste suhtes kasutatud põhjenduste põhjendatust – Varasem tühistatud rahaliste vahendite külmutamise otsus – Loetellu jätmise otsus, mis põhineb samadel tõenditel, kui põhjendusi ei ole muudetud – Nende hinnangute kasutamine, mis viisid loeteludesse jätmise otsusele eelnenud otsuse tühistamiseni
(Nõukogu otsus 2014/145/ÜVJP, muudetud otsusega (ÜVJP) 2024/847; nõukogu määrused nr 269/2014 ja 2024/849)
(vt punktid 36, 39–44 ja 48–51)
2.
Ühine välis- ja julgeolekupoliitika – Piiravad meetmed seoses olukorraga Ukrainas – Piiravate meetmete vastuvõtmise kriteeriumid – Vaidlustatud otsusele lisatud loetellu kantud isikuga seotud isik, üksus või asutus – Mõiste „seotus“ – Ühised huvid
(Nõukogu otsus 2014/145/ÜVJP, muudetud otsusega (ÜVJP) 2022/329, artikli 2 lõige 1; nõukogu määrus nr 269/2014, artikli 3 lõige 1, ja määrus 2022/330)
(vt punkt 37)
3.
Ühine välis- ja julgeolekupoliitika – Piiravad meetmed seoses olukorraga Ukrainas – Piiravate meetmete vastuvõtmise kriteeriumid – Venemaal tegutsevad juhtivad ettevõtjad ning nende lähedased pereliikmed või muud füüsilised isikud, kes saavad sellest kasu – Mõiste „kasu saamine“ – Mis tahes märkimisväärne kasu
(Nõukogu otsus 2014/145/ÜVJP, muudetud otsusega (ÜVJP) 2023/1094, artikli 1 lõike 1 punkt e ja artikli 2 lõike 1 punkt g; nõukogu määrus nr 269/2014, artikli 3 lõike 1 punkt g, ja määrus 2023/1089)
(vt punkt 38)
Resolutsioon
1.
Tühistada nõukogu 12. märtsi 2024. aasta otsus (ÜVJP) 2024/847, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, ja nõukogu 12. märtsi 2024. aasta rakendusmäärus (EL) 2025/849, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, osas, milles need jätavad Nikita Dmitrievich Mazepini nime nende füüsiliste või juriidiliste isikute, üksuste või asutuste loetellu, kelle suhtes kohaldatakse piiravaid meetmeid.
2.
Jätta Euroopa Liidu Nõukogu kohtukulud tema enda kanda ja mõista temalt välja Nikita Dmitrievich Mazepini kohtukulud, muu hulgas need, mis tal tekkisid seoses ajutiste meetmete kohaldamise menetlusega.